

LATGALES PRIEKŠPILSĒTAS MŪZIKAS UN MĀKSLAS SKOLA

Prūšu ielā 13B, Rīgā, LV-1057, tālrunis 67803292, e-pasts: lpmums@riga.lv

IEKŠĒJIE NOTEIKUMI

Rīgā

2019.gada 17.decembrī Nr.MSL-19-2-nts

**Izglītojamo uzņemšanas kārtība**

Izdoti, saskaņā ar

Valsts pārvaldes iekārtas likuma 72.panta pirmās daļas 2.punktu,

Profesionālās izglītības likuma 27.panta devīto daļu,

Latgales priekšpilsētas mūzikas un mākslas skolas nolikumu

**I. Vispārīgie noteikumi**

1. Izglītojamo uzņemšanas kārtība (turmāk-Noteikumi) nosaka Izglītojamo uzņemšanu Latgales priekšpilsētas mūzikas un mākslas skolā (turpmāk–Skola), iestājpārbaudījumu prasības un dokumentu pieņemšanas kārtību.
2. Uzņemšana Skolā notiek licencētās profesionālās ievirzes mūzikas un mākslas izglītības programmās 20V (t.sk. 7./9.klasē) un citās, ar Skolas dibinātāju saskaņotās programmās:
	1. taustiņinstrumentu spēle (klavierspēle, akordeona spēle);
	2. stīgu instrumentu spēle - (vijoles spēle, alta spēle, čella spēle, kokles spēle, ģitāras spēle, arfas spēle);
	3. pūšaminstrumentu spēle - (flautas spēle, saksofona spēle)
	4. sitaminstrumentu spēle;
	5. vokālā mūzika “Kora klase”;
	6. vizuāli plastiskā māksla.
3. Mācību ilgums profesionālās ievirzes mūzikas izglītības programmās 20V ir 6 vai 8 gadi, atbilstoši izvēlētai programmai, profesionālās ievirzes programmā 20V - Vizuāli plastiskā māksla 5 gadi.
4. Vēlamais mācību uzsākšanas vecums un laiks:
	1. profesionālas ievirzes izglītības programmās – klavierspēle, vijoles spēle, alta spēle, čella spēle, kora klase 7 – 8 gadu vecumā;
	2. profesionālās ievirzes izglītības programmās – akordeona spēle, kokles spēle, ģitāras spēle, arfas spēle, flautas spēle, saksofona spēle, sitaminstrumentu spēle 8 – 10 gadu vecumā;
	3. profesionālās ievirzes izglītības programmā – Vizuāli plastiskā mākslas – no 9-10 gadu vecuma;
	4. sagatavošanas programmā - 1 gadu pirms plānotās mācību uzsākšanas 20V programmā;
	5. interešu izglītībā pirmsskolas mūzikas studijā - 3 -5 gadu vecumā;
	6. interešu izglītībā mākslas studijā – no 5 gadu vecuma.
5. Uzņemamo Izglītojamo skaitu Skolā nosaka vakantās vietas valsts un pašvaldības mērķdotācijas ietvaros.
6. Vietu skaitu katrā konkrētā specialitātē nosaka Skolas vadība.
7. Izglītojamo skaitu interešu izglītības grupās nosaka Skolas vadība.

**II. Uzņemšanas pamatprincipi**

1. Skolā var pieteikties Iizglītojamais ar vai bez priekšzināšanām mūzikā un mākslā.
2. Skolas profesionālās ievirzes mūzikas izglītības programmās un sagatavošanas klasē Izglītojamos uzņem konkursa kārtībā uz attiecīgo izglītības programmu vai sagatavošanas klasi.

1. Skolas profesionālās ievirzes mūzikas izglītības programmās uzņem Izglītojamo:
	1. kurš izrāda interesi par mūziku;
	2. kam ir muzikālās dzirdes, atmiņas un ritma izjūtas dotības;
	3. kura fizioloģiskā attīstība atbilst konkrētā izvēlētā mūzikas instrumenta apgūšanas uzsākšanai;
	4. kurš sekmīgi nokārto iestājpārbaudījumu.
2. Skolas profesionālās ievirzes mākslas izglītības programmās uzņem Izglītojamo:
	1. kurš izrāda interesi par mākslu;
	2. kurš ir ar radošu pieeju tēmas attēlojumam;
	3. kurš ir ar labu krāsu un tonalitātes izjūtu;
	4. kurš ir ar fizioloģisku piemērotību papildus slodzei mācībās;

 kurš sekmīgi nokārto iestājpārbaudījumu.

1. Interešu izglītības programmās, izņemot sagatavošanas programmu, Izglītojamos uzņem bez uzņemšanas pārbaudījumiem, iesniegumu iesniegšanas secībā.

**III. Uzņemšanas pārbaudījumu prasības**

1. Uzņemšanai mūzikas sagatavošanas programmā:
	1. muzikālās dzirdes pārbaude – nodziedāt tautasdziesmu ar vārdiem bez pavadījuma, atkārtot ar balsi pedagoga nospēlētās vai nodziedātās skaņas, skaņu rindu;
	2. ritma izjūtas pārbaude – atkārtot pedagoga plaukšķinātās vai atskaņotās frāzes ritmisko zīmējumu;
	3. muzikālās atmiņas pārbaude – atkārtot ar balsi pedagoga atskaņoto melodiju;
2. Skolas profesionālās ievirzes mūzikas izglītības programmās:
	1. muzikālās dzirdes pārbaude – nodziedāt divas tautasdziesmas ar vārdiem bez pavadījuma, atkārtot ar balsi pedagoga nospēlētās vai nodziedātās skaņas, skaņu rindu;
	2. ritma izjūtas pārbaude – atkārtot pedagoga plaukšķinātās vai atskaņotās frāzes ritmisko zīmējumu;
	3. muzikālās atmiņas pārbaude – atkārtot ar balsi pedagoga atskaņoto melodiju;
	4. pārbaudījums specialitātē, atbilstoši sagatavošanas programmas noslēguma prasībām.
3. Skolas profesionālās ievirzes mākslas izglītības programmās:
	1. jāuzzīmē un jāuzglezno iztēles darbs pēc uzdotās tēmas (savā izvēlētajā tehnikā);
	2. uz iestājpārbaudījumiem līdzi jāņem: grafīta zīmuļi un dzēšgumija, kā arī krāsas, flomāsteri, zīmuļi, krītiņi – pēc bērna izvēles. Ar A3 formāta papīru nodrošina Skola.
4. Izglītojamais ar priekšzināšanām mūzikas izglītības programmas turpināšanai (pēc pārtraukuma vai mainot izglītības iestādi) tiek uzņemts ņemot vērā iesniegto sekmju izrakstu vai liecību un kārto pārbaudījumus specialitatē un attiecīgā līmeņa mūzikas teorētiskajā disciplīnā.
5. Izglītojamais ar priekšzināšanām mākslas izglītības programmas turpināšanai (pēc pārtraukuma vai mainot izglītības iestādi) tiek uzņemts ņemot vērā iesniegto sekmju izrakstu vai liecību un kārto iestājpārbaudījumu zīmēšanā, iemaņu un prasmju noteikšanai.
6. Ar Uzņemšanas komisijas lēmumu, atsevišķās specialitātēs Izglītojamie var tikt uznemti profesionālās ievirzes izglītības programmas 20V 1.klasē bez iepriekšējas sagatavotības, t.i., kārtojot tikai Noteikumu 13.punktā minētos pārbaudījumus.

**IV. Uzņemšanas komisija**

1. Izglītojamā uzņemšanu veic Skolas direktora apstiprinātā Uzņemšanas komisija.
2. Uzņemšanas komisiju apstiprina un tā darbojas viena mācību gada ietvaros, nodrošinot konsultācijas, iestājpārbaudījumu norisi un uzņemšanu uz vakantajām vietām.
3. Uzņemšanas komisijas sēdes tiek protokolētas.

**V. Dokumentu iesniegšanas kārtība**

1. Uzņemšanas komisija iesniegumus pieņem katra kalendārā gada maija un augusta mēnešos, katru darba dienu no pulksten 9.00 – 17.00 skolā Rīgā, Prūšu ielā 13a, 4.kabinetā.

1. Uzņemšanas komisijai jāiesniedz šādi dokumenti:
	1. uznemšanas iesniegums (veidlapa);
	2. izziņa no vispārizglītojošās skolas;
	3. jāuzrāda dzimšanas apliecība, personas datu saskaņošanai;
	4. muzikālo vai mākslas izglītību apliecinoši dokumenti vai to kopijas, uzrādot oriģinālu (stājoties izglītības programmas 20V 2.-9.klasē).
2. Iesnieguma veidlapu izsniedz Uzņemšanas komisijas sekretārs. Iesniegumā prioritarā secībā var norādīt ne vairāk kā trīs izglītības programmas, uz kurām pretendents pretendē.
3. Personu iesniegtos dokumentus reģistrē Izglītojamo uzņemšanas reģistrācijas žurnālā. UDV/RDLIS (Universālā darba vieta).

**VI. Konsultācijas**

1. Pirms iestājpārbaudījumiem Skola organizē konsultācijas.

1. Informācija par konsultācijām tiek publiskota ne vēlāk kā vienu mēnesi pirms iestājpārbaudījumiem. Konsultācijas tiek organizētas bez maksas. Konsultāciju gaitā konstatētie novērojumi nedrīkst ietekmēt iestājpārbaudījumu rezultātus.
2. Konsultāciju saturs, darba metodes un prasības ir līdzīgas iestājpārbaudījumu prasībām, bet ne identiskas.
3. Konsultācijām jāpiesakās iepriekš, pie skolas Uzņemšanas komisijas sekretāra.

**VII. Iestājpārbaudījumi un izglītojamo uzņemšanas kārtība**

1. Iestājpārbaudījumi Skolā notiek 1. jūnija nedēļā. Ieskaitīšana – līdz 10. jūnijam.

1. Skolas sagatavošanas programmas Izglītojamiem iestājpārbaudījumi uz 1.klasi notiek maijā.
2. Nepieciešamības gadījumā Izglītojamos uz vakantajām vietām var uzņemt visa mācību gada garumā

1. Izglītojamo Skolā uzņem, pamatojoties uz iestājpārbaudījumu rezultātu kopējo punktu skaita koeficientu. Punktu vērtība tiek izteikta 10 ballu sistēmā par katru uzņemšanas kritēriju, t.i., viens punkts pielīdzināms vienai ballei. Skolā var tikt uzņemts Izglītojamais, kuram iestājpārbaudījumu rezultātu kopējo punktu skaita koeficients ir ne mazāks par 4 punktiem (ballēm).
2. Priekšroka katrā specialitatē tiek dota pretendentiem, kuri ieguvuši augstāku punktu skaitu. Ja uz mācībām vienā un tajā pašā izglītības programmā ir pretendenti ar un bez sagatvotības specialitātē, tad priekšroka ir pretendentiem ar sagatavotību specialitātē.
3. Izglītojamā ieskaitīšana Skolā notiek, pamatojoties uz Uzņemšanas komisijas lēmumu.
4. Uzņemšanas komisijas lēmumu par Izglītojamā uzņemšanu Skolā direktors apstiprina ar rīkojumu.

1. Uzņemšanas rezultātus paziņo 3 (trīs) dienu laikā no rīkojuma parakstīšanas dienas. Rīkojumā ieraksta uzņemtā Izglītojamā vārdu, uzvārdu un personas kodu.
2. Uzņemšanas komisijas lēmums par Izglītojamā uzņemšanu profesionālās ievirzes izglītības programmā tiek publicēts Skolas mājas lapā ([www.muzikasskola.lv](http://www.muzikasskola.lv)) un izvietots pie Skolas ziņojumu dēļa, norādot Izglītojamā individuālo kodu.
3. Ar uzņemtā Izglītojamā vecākiem vai personām, kas realizē vecāku varu, tiek noslēgts apmācības līgums. Ja vecāki vai personas, kas realizē vecāku varu, neievēro līguma noslēgšanas termiņus, Skolas vadība var lemt par Izglītojamā nepielaišanu mācību uzsākšanai Skolā un Izglītojamā atskaitīšanu, ja Izglītojamais neuzsāk mācības Skolas noteiktajā laikā.
4. Skolā neuzņemto pretendentu vecākus vai personas, kas realizē vecāku varu, iepazīstina ar Uzņemšanas komisijas lēmumu, publicējot neuzņemto pretendentu individuālo kodu Skolas mājas lapā ([www.muzikasskola.lv](http://www.muzikasskola.lv)) un uz informācijas dēļa Skolas telpās, trīs dienu laikā no rīkojuma par Izglītojamo uzņemšanu parakstīšanas dienas.
5. Interešu izglītībā, izņemot Sagatavošanas programmā, Izglītojamo vecākus vai personas, kas realizē vecāku varu, par uzņemšanas rezultātiem, kurus nosaka iesniegumu iesniegšanas secība, Skola informē individuāli, uzaicināt noslēgt Apmācības līgumu.
6. Uzņemšanas komisijas lēmumu var apstrīdēt Rīgas domes Izglītības, kultūras un sporta departamentā 1 (viena) mēneša laikā no lēmuma saņemšanas dienas saskaņā ar Administratīvā procesa likumu.

**VIII. Mācību uzsākšana, arhīvs**

1. Mācību gada sākumu nosaka normatīvie akti. Uzņemto Iizglītojamo, kurš 10 dienu laikā bez attaisnojoša iemesla neierodas uz nodarbībām, atskaita no Skolas ar Skolas direktora rīkojumu.
2. Uzņemtā Izglītojamā iesniegums un pārējie dokumenti tiek glabāti saskaņā ar Skolas Lietu nomenklatūru.
3. Neuzņemtā Izglītojamā vecākiem ir tiesības saņemt izziņu par iestājpārbaudījumu rezultātiem.

**IX. Citi noteikumi**

1. Izglītojamo uzņemšanas kārtību apspriež un pieņem Skolas Pedagoģiskās padomes sēdē un tie ir brīvi pieejami interesentiem visu kalendāro gadu (Skolas mājas lapā).
2. Grozījumus Izglītojamo uzņemšanas kārtībā var izdarīt pēc administrācijas vai Pedagoģiskās padomes priekšlikuma.
3. Līdz ar šīs Noteikumu stāšanos spēkā, spēku zaudē 2018.gada 26.aprīļa „Izglītojamo uzņemšanas noteikumi” Nr. MSL-18-1-nts

|  |  |
| --- | --- |
| Latgales priekšpilsētas mūzikas un mākslas skolas direktore | K.Ziemele |

(Izglītojamo uzņemšanas kārtība apspriesta un pieņemta 2019.gada 17.decembra Pedagoģiskās padomes sēdē, protokols Nr. 5).

Kūla 67474195